text: [{"text_idx": "#000001", "text": "Sto\u0301rur meirluti er fyri eini bindandi f\u00f8royskari ve\u00f0urlagslo\u0301g, og annar hv\u00f8r veljari tekur undir vi\u00f0 einum CO2-avgjaldi, vi\u0301sir ein meiningakanning, sum Spyr.fo hevur gj\u00f8rt."}, {"text_idx": "#000002", "text": "F\u00f8royar skulu binda seg til seta i\u0301 verk tilt\u00f8k, sum skerja u\u0301tla\u0301ti\u00f0 av ve\u00f0urlagsgassum. Skerjingar, sum eru settar i\u0301 verk vi\u00f0 lo\u0301g og taka st\u00f8\u00f0i i\u0301 ti\u0301 sonevnda Pari\u0301s-sa\u0301ttma\u0301lanum."}, {"text_idx": "#000003", "text": "Hetta er ein av ni\u00f0urst\u00f8\u00f0unum i\u0301 meiningakanning, sum Spyr.fo hevur gj\u00f8rt fyri F\u00f8roya Na\u0301ttu\u0301ru- og Umhv\u00f8rvisfelag (FNU) og Ve\u00f0urlagslo\u0301g NU\u0301. Kanningin er gj\u00f8rd i\u0301 sambandi vi\u00f0 l\u00f8gtingsvali\u00f0 8. Desember."}, {"text_idx": "#000004", "text": "H\u00f8vu\u00f0sma\u0301li\u00f0 vi\u00f0 Pari\u0301s-sa\u0301ttma\u0301lanum er at halda heimsupphitingina v\u00e6l undir 2 hitastigum, og helst undir 1,5 hitastig. Hetta er i\u0301 mun til hitan a\u0301\u00f0renn i\u0301dna\u00f0arkollveltingina. Longu nu\u0301 er heimurin hitna\u00f0ur a\u0301lei\u00f0 1,09 hitastig si\u0301\u00f0ani i\u0301dna\u00f0arkollveltingina."}, {"text_idx": "#000005", "text": "Undirt\u00f8ka fyri ve\u00f0urlagslo\u0301g og CO2-avgjaldi"}, {"text_idx": "#000006", "text": "I\u0301 F\u00f8royum hava vit sagt okkum taka undir vi\u00f0 Pari\u0301s-sa\u0301ttma\u0301lanum, men hava ikki vilja bundi\u00f0 okkum til hetta vi\u00f0 lo\u0301g, sum hev\u00f0i plikta\u00f0 okkum til at r\u00f8kka ma\u0301linum."}, {"text_idx": "#000007", "text": "Ve\u00f0urlagslo\u0301g NU\u0301 og FNU hava leingi tala\u00f0 fyri, at hetta ver\u00f0ur gj\u00f8rt vi\u00f0 lo\u0301g, og meirlutin av teimum, sum fara a\u0301 l\u00f8gtingsvali\u00f0 8. desember, eru samd vi\u00f0 okkum."}, {"text_idx": "#000008", "text": "57 % av teimum spurdu svara, at tey taka undir vi\u00f0, at ein ve\u00f0urlagslo\u0301g ver\u00f0ur gj\u00f8rd, sum tekur st\u00f8\u00f0i i\u0301 Pari\u0301ssa\u0301ttma\u0301lanum, og sum a\u0301setur bindandi skerjingar av u\u0301tla\u0301tinum av ve\u00f0urlagsgassum. 17 % eru o\u0301samd. 26 % siga, at tey vita ikki."}, {"text_idx": "#000009", "text": "Sto\u0301r undirt\u00f8ka er eisini millum fo\u0301lk fyri at seta munago\u0301\u00f0 tilt\u00f8k i\u0301 verk til tess til frama fyri umhv\u00f8rvi\u00f0. Annar hv\u00f8r veljari i\u0301 meiningakanningini ,50 %, heldur, at a\u0301setast skal eitt CO2-avgjald, sum skal seta fer\u00f0 a\u0301 gr\u00f8na orkuskifti\u00f0. 32 % eru o\u0301samd, me\u00f0an 18 % siga seg ikki vita. Stabbamyndir eru ni\u00f0ast."}, {"text_idx": "#000010", "text": "Eitt greitt signal til politikararnar"}, {"text_idx": "#000012", "text": "Vi\u00f0 eini lo\u0301g, sum skerjir u\u0301tla\u0301ti\u00f0 av ve\u00f0urlagsgassum, fara vit at binda okkum til tey ma\u0301l, sum standa i\u0301 Pari\u0301s-avtaluni. Vi\u00f0 hesum tryggja vit, at ta\u00f0 ikki bara ver\u00f0a or\u00f0, men verulig a\u0301t\u00f8k til frama fyri umhv\u00f8rvi\u00f0."}, {"text_idx": "#000014", "text": "Ti\u0301 er ta\u00f0 gle\u00f0iligt, at veljarin eisini tekur undir vi\u00f0 hesum og at a\u0301seta eitt CO2-avgjald fyri at seta fer\u00f0 a\u0301 orkuskifti\u00f0."}, {"text_idx": "#000015", "text": "Hetta er eitt greitt signal til politikararnar, um at gera naka\u00f0 meira munagott fyri umhv\u00f8rvi\u00f0 enn ta\u00f0, sum higartil hevur veri\u00f0 gj\u00f8rt. Ta\u00f0 er ikki no\u0301g miki\u00f0, og ta\u00f0 vo\u0301na vit, at valevnini hava i\u0301 huga, nu\u0301 vit n\u00e6rkast endabrestinum av valstri\u0301\u00f0inum."}, {"text_idx": "#000016", "text": "Sum vit fyrr hava vi\u0301st a\u0301, vi\u0301sir meiningakanningin eisini, at annar hv\u00f8r f\u00f8royingur hugsar um umhv\u00f8rvi\u00f0, ta\u0301 i\u00f0 hann fer a\u0301 val. Og at 76 % halda, at CO2-u\u0301tla\u0301ti\u00f0 skal l\u00e6kka munandi tey komandi a\u0301rini."}, {"text_idx": "#000017", "text": "Ta\u00f0 er okkara vo\u0301n, at politikararnir hava hesi grei\u00f0u signal fra\u0301 veljarunum i\u0301 huga, nu\u0301 valstri\u0301\u00f0i\u00f0 er i\u0301 h\u00e6ddini."}]